รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามความก้าวหน้าแผนบริหารจัดการน้ำลุ่มน้ำชี ตามนโยบายรัฐบาล คาดดำเนินการแล้วเสร็จ จะทำให้พื้นที่ลุ่มน้ำชีตอนกลาง มีปริมาณน้ำต้นทุนเพิ่มขึ้น 1,250 ล้าน
วันอาทิตย์ที่ 25 มิถุนายน 2566
25/06/2566
โฆษกรัฐบาลเผย นายกฯ ติดตามความก้าวหน้าแผนบริหารจัดการน้ําลุ่มน้ําชี ตามนโยบายรัฐบาล คาดดําเนินการแล้วเสร็จ จะทําให้พื้นที่ลุ่มน้ําชีตอนกลาง มีปริมาณน้ําต้นทุนเพิ่มขึ้น 1,250 ล้าน
โฆษกรัฐบาลเผย นายกฯ ติดตามความก้าวหน้าแผนบริหารจัดการน้ําลุ่มน้ําชี ตามนโยบายรัฐบาล คาดดําเนินการแล้วเสร็จ จะทําให้พื้นที่ลุ่มน้ําชีตอนกลาง มีปริมาณน้ําต้นทุนเพิ่มขึ้น 1,250 ล้าน ลบ.ม. พื้นที่ชลประทานเพิ่มขึ้น 998,000 ไร่
วันที่ 25 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความก้าวหน้าผลการศึกษาแผนหลักแบบบูรณาการเพื่อบรรเทาอุทกภัยและภัยแล้งพื้นที่ลุ่มน้ําชีตอนกลาง ซึ่งสํานักงานทรัพยากรน้ําแห่งชาติ (สทนช.) ดําเนินการขับเคลื่อนร่วมกับหน่วยงานที่เกี่ยวข้องในพื้นที่ โดยมีโครงการที่สําคัญในการแก้ไขปัญหาอย่างยั่งยืน ได้แก่ โครงการศึกษาแผนหลักแบบบูรณาการเพื่อบรรเทาอุทกภัยและภัยแล้งพื้นที่เฉพาะ (Area Based) ชีตอนกลาง ซึ่งพบว่าพื้นที่ลุ่มน้ําชีตอนกลาง มีปัญหาอุทกภัย ภัยแล้ง ปัญหาน้ําอุปโภค-บริโภค ปัญหาด้านคุณภาพน้ํา อยู่ในเกณฑ์สูง จึงต้องเร่งดําเนินการหามาตรการแก้ไขปัญหาอย่างเร่งด่วน ตามแผนแม่บทการบริหารจัดการทรัพยากรน้ํา 20 ปี (พ.ศ. 2561-2580) เพื่อบรรเทาปัญหาความเดือดร้อนของประชาชนและสนับสนุนการเจริญเติบโตทางเศรษฐกิจตามนโยบายของรัฐบาลปัจจุบัน โดยพื้นที่ลุ่มน้ําชีตอนกลาง ประกอบด้วย ลุ่มน้ําสาขา 9 ลุ่มน้ําสาขา ครอบคลุมพื้นที่ 459 ตําบล 67 อําเภอ 7 จังหวัด ได้แก่ จ.กาฬสินธุ์ จ.ขอนแก่น จ.มหาสารคาม จ.มุกดาหาร จ.ยโสธร จ.ร้อยเอ็ด และ จ.อุดรธานี รวมพื้นที่ประมาณ 12.85 ล้านไร่
นายอนุชาฯ กล่าวว่า จากผลการศึกษาสภาพปัญหาหลักของพื้นที่ลุ่มน้ําชีตอนกลาง พบว่า มีแผนงานโครงการที่ช่วยบรรเทาปัญหาอุทกภัยและภัยแล้งในพื้นที่ดังกล่าวได้ ทั้งการพัฒนาแหล่งน้ําตามแผนงานปกติของหน่วยงาน และโครงการเสนอเพิ่มเติมสอดคล้องตามแผนแม่บทฯ น้ํา 20 ปี จํานวน 2,978 โครงการ โดยแบ่งเป็น 2 ระยะ คือ ระยะกลาง (ปี 68-70) จํานวน 2,947 โครงการ และระยะยาว (ปี 71-80) จํานวน 31 โครงการ ซึ่งเมื่อดําเนินการแล้วเสร็จจะทําให้พื้นที่ลุ่มน้ําชีตอนกลาง มีปริมาณน้ําต้นทุนเพิ่มขึ้น 1,250 ล้าน ลบ.ม. พื้นที่ชลประทานเพิ่มขึ้น 998,000 ไร่ ลดปริมาณน้ําหลากที่จะไหลลงสู่แม่น้ําชีตอนกลางและตอนล่างได้ 207 ล้าน ลบ.ม. พื้นที่น้ําท่วมลดลง 684,000 ไร่ สามารถช่วยเติมน้ําให้แหล่งน้ําขนาดเล็กตลอดสองฝั่งลําน้ําเพื่อใช้ประโยชน์ในฤดูแล้งได้ 1,348 แห่ง รวมทั้งมีระบบบําบัดน้ําเสียรวมชุมชนเพิ่มขึ้นอีก 28 แห่ง
นอกจากนี้ ได้มีการศึกษาโครงการเบื้องต้น จํานวน 13 โครงการ ที่มีความสําคัญเร่งด่วนต้องไปดําเนินการแก้ไขปัญหาตามแผนการพัฒนาอย่างเป็นระบบ โดยการเพิ่มประสิทธิภาพระบบชลประทาน พัฒนาแหล่งกักเก็บน้ํา/ระบบส่งน้ําให้ครบทุกลุ่มน้ําสาขา จัดหาแหล่งน้ําแบบพึ่งพาตนเอง (โคก หนอง นา โมเดล) เนื่องด้วยพื้นที่ลุ่มน้ําชีตอนกลางส่วนใหญ่ประสบปัญหาภัยแล้งสูง ทําให้ผลผลิตการเกษตรตกต่ํา จึงจําเป็นต้องเพิ่มปริมาณน้ําต้นทุนให้สมดุลมากขึ้นเพื่อสร้างความมั่นคงทางน้ําภาคการผลิต ควบคู่กับการพัฒนาด้านอื่น ๆ ประกอบด้วย การปรับปรุงคุณภาพน้ําที่มีการปนเปื้อนในแหล่งน้ําดิบ (ระบบประปาบาดาล) การตัดยอดน้ําหลากจากการพัฒนาแหล่งน้ําธรรมชาติริมแม่น้ํา การฟื้นฟูคุณภาพน้ําในลําน้ําชีพื้นที่ลุ่มน้ําชีตอนกลาง สนับสนุนแนวคิดการจัดทําโครงการไร่ นา ป่า ครอบครัว ส่งเสริมการบริหารจัดการน้ําในระดับแปลงนา ซึ่งเป็นไปตามแนวทางการแก้ไขปัญหาตามแผนแม่บทฯ น้ํา 20 ปี เพื่อการพัฒนาทรัพยากรน้ําที่ยั่งยืนในทุกมิติ ทั้งนี้ จะมีการจัดประชุมรับฟังความคิดเห็นของภาคประชาชนอีก 2 ครั้ง โดยจะดําเนินการศึกษาแล้วเสร็จภายในเดือนกันยายน 66 นี้ เพื่อรวบรวมข้อคิดเห็น ข้อเสนอแนะ นําไปประกอบการปรับปรุงรูปแบบการพัฒนาให้เกิดการขับเคลื่อนแผนงานแบบบูรณาการแก้ไขปัญหาด้านน้ําในพื้นที่ลุ่มน้ําชีตอนกลางได้อย่างมีประสิทธิภาพและเป็นรูปธรรม ตลอดจนเป็นที่ยอมรับของทุกภาคส่วนอย่างแท้จริงต่อไป